IVL ลดกำลังผลิตหลังระบบทำความร้อนรั่วโรงงาน PET
IVL ลดกำลังผลิตลงบางส่วนหลังระบบทำความร้อนรั่วในโรงงาน PET จ.ระยองวานนี้ (29 ก.ย.)
30 ก.ย. 2559

นายโซวิค รอย เชาวน์ดูรี่ เลขานุการบริษัท บริษัท อินโดรามา เวนเจอร์ส จำกัด (มหาชน) หรือ  IVL เปิดเผยว่า เมื่อวันที่ 29 ก.ย.59 เวลา 15.30 น.ได้เกิดการรั่วของระบบทำความร้อนจำนวน 1 เครื่อง ภายในโรงงานผลิต PET ของ บริษัท อินโดรามา เวนเจอร์ส โพลีเมอร์ส (ระยอง) จำกัด (มหาชน) ตั้งอยู่ที่จ.ระยอง ซึ่งเป็นบริษัทย่อย
โดยบริษัทสามารถควบคุมสถานการณ์ไว้ได้ ณ เวลาประมาณ 16.00 น.โดยเหตุการณ์ดังกล่าวไม่ส่งผลกระทบต่อชุมชนโดยรอบ ทั้งนี้ โรงงานมีการลดกำลังการผลิตลงบางส่วน และคาดว่าจะสามารถดำเนินการได้ตามปกติในไม่ช้า